CASA C-101

C-101 je dvojmiestne cvičné lietadlo, určené na pokračovací výcvik pilotov stíhacích lietadiel. Ide o jednomotorový prúdový stroj, vyvinutý a vyrábaný spoločnosťou CASA. Integrácia riadenej a neriadenej výzbroje umožňuje využitie C-101 aj v úlohe ľahkého bojového lietadla.Aviojet Jet Trainer and Ground Attack Aircraft, Spain

 Vznik a vývoj 
V polovici 70. rokov podpísalo španielske Ministerio del Aire zmluvu so spoločnosťou CASA na vývoj nového prúdového cvičného lietadla, ktoré by nahradilo zastarané Hispano HA-200. Vzhľadom na to, že spoločnosti CASA chýbali skúsenosti s výrobou pokročilých lietadiel tohto typu, na vývoji sa podieľala aj americká firma Northrop a západonemecká MBB (Messerschmitt-Bölkow-Blohm). S pomocou oboch spoločností sa vývoj významne urýchlil, čo viedlo k tomu, že čoskoro zišli z linky štyri prototypy. Prvýkrát vzlietol jeden z prototypov 27. júna 1977 a v priebehu nasledujúcich troch rokov podstúpili lietadlá sériu letových testov. Dňa 17. marca 1980 bolo lietadlo, označované spoločnosťou CASA ako C-101EB, zaradené do služby. Napriek tomuto označeniu bolo v Španielskych vzdušných silách evidované pod názvom E.25 "Mirlo" (v preklade zo španielčiny "Drozd").

Po ukončení vývoja bola výroba celého lietadla, s výnimkou motora a predného podvozku, realizovaná spoločnosťou CASA.

Dňa 16. novembra 1983 vzlietol prvýkrát aj bojový variant C-101CC, ktorý bol poháňaný výkonnejším motorom TFE731-5-1J.

 Konštrukcia 
Lietadlo C-101 má dĺžku , čím sa podobá iným strojom vo svojej kategórii, napr. L-39, Hawk alebo G-4 Super Galeb. Na krídlach s rozpätím  sa nachádza šesť závesníkov, ktoré môžu niesť neriadené bomby alebo rakety. Bojová verzia C-101DD má dokonca integrované riadené strely vzduch-zem AGM-65 Maverick. O túto verziu však neprejavilo záujem žiadne letectvo a sériovej výroby sa nedočkala. Štandardnou výzbrojou lietadiel C-101 je buď jeden kanón DEFA kalibru  s kadenciou 1200 výstrelov za minútu alebo dva kanóny M3 kalibru .

Pohon väčšiny lietadiel C-101 zabezpečuje dvojprúdový motor Garret TFE731-221 s ťahom 15,57 kN, ktorý dokáže vyvinúť maximálnu rýchlosť /h.  Bojový variant čilského a jordánskeho letectva C-101CC je poháňaný výkonnejším motorom TFE731-5-1J s ťahom 20,91 kN. Ten umožňuje lietadlu, letiacemu vo výške , letieť rýchlosťou až /h.

V decembri 1996 získalo čilské letectvo prvé z 12 modernizovaných lietadiel, nazvaných A-36 Halcón II. V rámci modernizácie získalo lietadlo nový navigačný a bojový systém, radar Toqui, HUD display a protilietadlové strely Shafrir-2. Práve integrácia týchto rakiet s infračerveným navádzaním predstavovala najdôležitejšie vylepšenie. Čilské lietadlá C-101 tak získali schopnosť ničiť aj vzdušné ciele, podobne ako je tomu u lietadiel Hawk 100.T-36 Halcón

 Operačné nasadenie 
Vzdušné sily všetkých krajín, ktoré majú zavedené stroje C-101, používajú tieto lietadlá hlavne na pokračovací výcvik pilotov stíhacích lietadiel. K ostrému bojovému nasadeniu vo vojenskom konflikte nikdy nedošlo. Jedinú výnimku predstavuje zostrel lietadla Douglas C-47, ktoré pašovalo v Hondurase drogy. Pilot C-101 Honduraských vzdušných síl zostrelil pašerácke lietadlo dávkou z  kanónu DEFA.Drug-Busting Operations Air-to-Air Victories

 Varianty 
 C-101 – počiatočná výrobná séria
 C-101EB-01 – cvičná verzia, ktorá má v Španielskych vzdušných silách označenie E.25 "Mirlo"
 C-101BB-02 – variant, určený pre výcvik i bojové nasadenie, ktorý má v Čilských vzdušných silách označenie T-36 "Halcon"
 C-101CC-02 – bojový variant, ktorý má v Čilských vzdušných silách označenie A-36 "Halcon"
 C-101CC-04 – bojový variant Jordánskych vzdušných síl
 C-101DD – prototyp bojovej verzie, ktorý mal vylepšenú avioniku a integrované strely vzduch-zem AGM-65 Maverick. Napriek uvedeným vylepšeniam si žiadna krajina lietadlo v tejto verzii neobjednala.
 A-36 "Halcon II" – modernizácia bojovej verzie C-101CC-02 (resp. A-36 "Halcon"), ktorá zahŕňa nový navigačný a bojový systém, radar Toqui, HUD display a protilietadlové strely Shafrir-2

 Používatelia 
 Čile
 Čilské vzdušné sily: k 30. marcu 2016 disponovali 9 lietadlami.
 Honduras
 Honduraské vzdušné sily: disponovali 4 lietadlami.
 Jordánsko
 Jordánske vzdušné sily: k decembru 2015 disponovali 13 lietadlami.
 Španielsko
 Španielske vzdušné sily: k decembru 2015 disponovali 66 lietadlami.World Air Forces 2016

 Špecifikácie (CASA C-101EB)
 Technické údaje 
 Posádka: 2
 Dĺžka: 
 Rozpätie: 
 Výška: 
 Nosná plocha : 
  Vzletová hmotnosť: 
 Maximálna vzletová hmotnosť: 
 Pohonná jednotka: 1 × dvojprúdový motor Garret TFE731-221 s ťahom 15,57 kN
 Výkony 
 Maximálna rýchlosť: /h
 Maximálny dolet: 
 Akčný rádius: C.101 Aviojet
 Dostup:  
 Stúpavosť: /s
 Preťaženie: -3.9/+7.5 gCASA C-101

 Výzbroj 
 1× kanón DEFA kalibru  so zásobou 130 nábojov alebo 2× kanóny M3 kalibru  so zásobou 440 nábojov
 6 externých závesov s nosnosťou do CASA C-101 Aviojet Advanced Jet Trainer / Light Strike Aircraft (1980)

 Referencie  

 Pozri aj 
 Aero L-39 Albatros

Kategória:Cvičné lietadlá
C101 Aviojet